हर नये मगलू प्रधानमंत्री के जादू मंत्री जाता था और उसे बताता था कि मगलू संसार के समानान्तर एक जादूगरी की दुनिया भी अस्तित्व में है। मंत्री बताता था कि वह प्रधानमंत्री से केवल उन परिस्थितयों में सम्पर्क करेगा जब जादूगरी की दुनिया घटनाएँ मगलुओं को प्रभावित कर सकें। उदहारण के लिये मंत्री प्रधानमंत्री से तब सम्पर्क करता था जब कोई भयावह जादुई कलाकृति या जानवर को ब्रिटेन में लाया जाता था।

मंत्रालय ब्रिटिश प्रधानमंत्री से सदैव जादुई तस्वीर से सम्पर्क में रहता था जो प्रधानमंत्री कार्यालय 10 डाउनिंग स्ट्रीट में लगी रहती थी। यह तस्वीर दीवार से कभी नहीं हटाई जा सकती थी (क्योंकि उस स्थान पर स्थायी रूप से चिपकाने वाला पदार्थ लगा था), जो प्रधानमंत्री को जादू मंत्री के आगमन की सूचना देती थी। सूचना के पश्चात जादू मंत्री चिमनी के माध्यम से कार्यालय तक आता था, जो छू नेटवर्क से जुड़ी थी। जादू मंत्री कॉर्नेलियस फ़ज तथा रूफ़स स्क्रिमजर, जो "हैरी पॉटर" शृंखला में थे, ने मगलू प्रधानमंत्री से सभ्यता से पेश आने का प्रयास किया। 

यह मंत्रालय "जादूगर समिति", जो सर्वप्रथम ज्ञात जादूगरों का सरकारी संगठन था, के बाद अस्तित्व में आया। पॉटरमोर के अनुसार इसकी औपचारिक स्थापना 1707 ईस्वी में हुई थी।

जादुई कानून पालन विभाग
मगलू संसार से सम्बन्ध
सरकारी ढाँचा
न्याय प्रणाली तथा भ्रष्टाचार